మన్మదురై-విరుధునగర్ రైలు మార్గం

మన్మదురై-విరుదునగర్ రైలుమార్గం తమిళనాడులోని విరుదునగర్, మన్మదురై పట్టణాలను కలిపే రైలు మార్గం .

చరిత్ర 
మన్మదురై, విరుదునగర్ ల మధ్య కొత్త రైలు మార్గాన్ని మూడవ పంచవర్ష ప్రణాళికలో ప్రతిపాదించారు. ఇది అప్పటికే ఉన్న మన్మదురై-మదురై, మదురై-విరుదునగర్  విభాగాలపై ఒత్తిడిని తగ్గించడానికి ఉద్దేశించారు.  1963 సెప్టెంబరు 1 న,  విరుదునగర్ - అరుప్పుక్కొట్టై  విభాగాన్ని  ప్రారంభించారు.  1963 మే 2 న మిగిలిన  అరుప్పుక్కొట్టై మన్మదురై సెక్షన్ను మీటర్ గేజ్ ట్రాక్‌లతో తెరిచారు.   ఈ విభాగంలో మూడు క్రాసింగ్ రైల్వే స్టేషన్‌లు ఉన్నాయి. ఇది టుటికోరిన్‌లోని ప్రయాణికులకు సరుకుల రాకపోకలకూ సేవలు అందిస్తోంది. 

గేజి మార్పిడి కోసం 2008 లో ఈ మార్గాన్ని మూసేసారు.  ఖర్చుతో మీటర్ గేజ్ నుండి బ్రాడ్ గేజ్‌కి మార్చాక  2013 జూలై 14 న ఈ మార్గాన్ని మళ్ళీ తెరిచారు. ఈ మార్గంలో విరుదునగర్, శివగంగ జిల్లాల పరిధిలో ఐదు ప్రధాన వంతెనలు, 145 చిన్న వంతెనలు, ఐదు రైల్వే స్టేషన్‌లు (3 క్రాసింగ్ స్టేషన్‌లతో సహా) ఉన్నాయి.

ప్రస్తుత పరిస్థితి 
ఈ మార్గాన్ని తిరిగి తెరిచిన తర్వాత కేవలం 2 ఎక్స్‌ప్రెస్ రైళ్లు మాత్రమే నడుస్తున్నాయి. ఒకటి పుదుచ్చేరి కన్యాకుమారి వీక్లీ ఎక్స్‌ప్రెస్, ఇది ఈ మార్గంలో మొదటి ఎక్స్‌ప్రెస్ రైలుగా నడిచింది. బ్రాడ్ గేజ్‌గా మార్చాక ఈ రైలుతోనే ఈ మార్గాన్ని ప్రారంభించారు. రెండవ రైలు సిలంబు ఎక్స్‌ప్రెస్. ఈ ట్రై వీక్లీ ఎక్స్‌ప్రెస్ రైలు, చెన్నై ఎగ్మోర్ నుండి సెంగోట్టై వరకు నడుస్తుంది. మొదట్లో ఈ రైలు కారైకుడి నుండి నడిచింది, తరువాత మనమదురై వరకు పొడిగించబడింది. ప్రజల నుండి సుదీర్ఘ డిమాండ్ల తరువాత, ఈ రైలును సెంగోట్టై వరకు పొడిగించారు. ఈ ఎక్స్‌ప్రెస్ రైళ్లు కాకుండా తిరుచిరాపల్లి, విరుదునగర్ మధ్య ప్రతిరోజూ నడిచే DEMU ప్యాసింజర్ రైలు ఉంది.

మూలాలు 

మధురై రైల్వే డివిజను